CELEX: 52021PC0313
Language: lv
Date: 2021-06-18
Title: Priekšlikums EIROPAS PARLAMENTA UN PADOMES REGULA, ar ko Eiropas Parlamenta un Padomes Regulu (ES) 2019/216 groza attiecībā uz Savienības tarifa kvotu augstākā labuma liellopu gaļai no Paragvajas

EIROPAS KOMISIJA
            Briselē, 18.6.2021
            COM(2021) 313 final
            2021/0146(COD)
            Priekšlikums
            EIROPAS PARLAMENTA UN PADOMES REGULA, 
            ar ko Eiropas Parlamenta un Padomes Regulu (ES) 2019/216 groza attiecībā uz Savienības tarifa kvotu augstākā labuma liellopu gaļai no Paragvajas 
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Apvienotās Karalistes (AK) valdība 2017. gada 29. martā Eiropadomei paziņoja par AK nodomu izstāties no Eiropas Savienības (ES). Kopš 2020. gada 1. februāra Apvienotā Karaliste ir kļuvusi par trešo valsti. Kopš 2021. gada 1. janvāra pēc pārejas perioda beigām Eiropas Savienības kopējā tirdzniecības politika Apvienotajai Karalistei vairs nav piemērojama.
            
            
               AK lēmums izstāties no ES ir radījis nepieciešamību “sadalīt” kvantitatīvās saistības, kas ietvertas ES-28 PTO sarakstā 143 ES lauksaimniecības, zivju un rūpniecības PTO tarifa kvotām (TK). ES šo procesu sāka Ženēvā 2018. gada oktobrī. Šīs pieejas pamatā bija tas, ka katras TK pašreizējais apjoms nākotnē būtu pilnībā saglabāts, bet sadalīts starp divām atsevišķām muitas teritorijām: ES-27 un AK.
            
            
               Paragvajai ir tarifa kvota 1000 tonnu apmērā augstākā labuma liellopu gaļai (kārtas numurs 094455), kas nav iekļauta ES PTO sarakstā. Šī TK tika kļūdaini iekļauta sadalīšanas procesā un tādējādi samazināta līdz 711 tonnām ES-27 pusē, neatverot atbilstošu apjomu AK pusē. 
            
            
               Tas nozīmē, ka no 2021. gada 1. janvāra Paragvajas piekļuve tirgum ir samazināta no 1000 tonnām līdz 711 tonnām.
            
            
               Šīs grozošās regulas mērķis ir atjaunot pareizo ES-27 apjomu (1000 tonnas) tarifa kvotai 094455.
            
            
            
               •Saskanība ar pašreizējiem noteikumiem konkrētajā politikas jomā
            
            
               
                  Šī iniciatīva ir saskaņā ar ES pašreizējiem pasākumiem, kuru mērķis ir nodrošināt, ka tiek pienācīgi novērstas sekas, ko radījusi AK izstāšanās no ES.
               
            
            
               •Saskanība ar citām Savienības politikas jomām
            
            
               
                  Skatīt iepriekš.
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  Līguma par Eiropas Savienības darbību (LESD) 207. panta 2. punkts.
               
            
            
               •Subsidiaritāte (neekskluzīvas kompetences gadījumā) 
            
            
               
                  Kopējā tirdzniecības politika ir Savienības ekskluzīva kompetence.
               
            
            
               •Proporcionalitāte
            
         
         
            
               
                  Paredzētais pasākums ir vienīgais veids, kā nodrošināt vēlamo rezultātu.
               
            
            
               •Juridiskā instrumenta izvēle
            
            
               
                  Sākotnējais noteikums tika paredzēts Eiropas Parlamenta un Padomes regulā. Lai to grozītu, ir vajadzīga cita Eiropas Parlamenta un Padomes regula.
               
            
            
               3.EX POST IZVĒRTĒJUMU, APSPRIEŠANOS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaudes
            
            
               
                  Neattiecas.
               
            
            
               •Apspriešanās ar ieinteresētajām personām
            
            
               
                  Neattiecas.
               
            
            
               •Ekspertu atzinumu pieprasīšana un izmantošana
            
            
               
                  Neattiecas.
               
            
            
               •Ietekmes novērtējums
            
            
               
                  Neattiecas.
               
            
            
               •Normatīvā atbilstība un vienkāršošana
            
            
               
                  Neattiecas.
               
            
            
               •Pamattiesības
            
            
               
                  Šis priekšlikums pamattiesības neietekmē. 
               
            
            
               4.IETEKME UZ BUDŽETU
            
            
               
                  Neattiecas.
               
            
            
               5.CITI ELEMENTI
            
            
               •Īstenošanas plāni un uzraudzīšanas, izvērtēšanas un ziņošanas kārtība
            
         
         
            
               
                  Neattiecas.
               
            
            
               •Skaidrojošie dokumenti (direktīvām)
            
            
               
                  Neattiecas.
               
            
            
               •Detalizēts konkrētu priekšlikuma noteikumu skaidrojums
            
            
               
                  Ar 1. pantu Eiropas Parlamenta un Padomes Regulu (ES) 2019/216 groza, lai novērstu, ka tiek sadalīta tarifa kvota ar kārtas numuru 094455.
               
               
                  Šīs regulas 2. pantā noteikts, ka regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
               
            
            
               2021/0146 (COD)
            
            
               Priekšlikums
            
            
               EIROPAS PARLAMENTA UN PADOMES REGULA,
            
            
               ar ko Eiropas Parlamenta un Padomes Regulu (ES) 2019/216 groza attiecībā uz Savienības tarifa kvotu augstākā labuma liellopu gaļai no Paragvajas 
               
            
               EIROPAS PARLAMENTS UN EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 207. panta 2. punktu,
            
            
               ņemot vērā Eiropas Komisijas priekšlikumu,
            
            
               pēc leģislatīvā akta projekta nosūtīšanas valstu parlamentiem,
            
            
               saskaņā ar parasto likumdošanas procedūru,
            
            
               tā kā:
            
            
               (1)Pēc Apvienotās Karalistes izstāšanās no Savienības Savienība un Apvienotā Karaliste paziņoja pārējām Pasaules Tirdzniecības organizācijas (PTO) dalībvalstīm, ka to pašreizējais tirgus piekļuves līmenis tiks saglabāts, bet sadalīts attiecīgi starp Savienību un Apvienoto Karalisti. Šā sadalījuma metodika, kā arī jaunie ES-27 apjomi ir noteikti Eiropas Parlamenta un Padomes Regulā (ES) 2019/216
                  1
               .
            
            
               (2)Savienības tarifa kvotas, kas nav iekļautas Savienības koncesiju un saistību sarakstā, nebūtu jāsadala.
            
            
               (3)Ar Padomes Regulu (EK) Nr. 1149/2002
                  2
                ir atvērta svaigas, dzesinātas vai saldētas augstākā labuma liellopu gaļas importa tarifa kvota 1000 tonnu apmērā. Lai gan šī tarifa kvota nebija iekļauta Savienības PTO sarakstā, tā tika nepareizi sadalīta ar Regulu (ES) 2019/216, tādējādi no 2021. gada 1. janvāra samazinot tās apjomu. Tāpēc būtu jāatjauno minētās tarifa kvotas sākotnējais apjoms.
            
            
               (4)Tāpēc Regula (ES) 2019/216 būtu attiecīgi jāgroza,
            
         
         
            
               IR PIEŅĒMUŠI ŠO REGULU.
            
            
               1. pants
            
            
               Regulas (ES) 2019/216 pielikuma A daļā svītro rindu, kas attiecas uz kārtas numuru 094455 (Svaiga, dzesināta vai saldēta augstākā labuma liellopu gaļa no Paragvajas).
            
            
               2. pants
            
            
               Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                  Eiropas Parlamenta vārdā –
                        Padomes vārdā –
               
               
                  priekšsēdētājs
                        priekšsēdētājs
               
            
         
         
            
                  
                     (1)
                  
                        Eiropas Parlamenta un Padomes Regula (ES) 2019/216 (2019. gada 30. janvāris) par Savienības PTO sarakstā iekļauto tarifa kvotu sadalījumu pēc Apvienotās Karalistes izstāšanās no Savienības un ar ko groza Padomes Regulu (EK) Nr. 32/2000 (OV L 38, 8.2.2019., 1. lpp.).
               
               
                  
                     (2)
                  
                        Padomes Regula (EK) Nr. 1149/2002 (2002. gada 27. jūnijs), ar ko atver autonomu kvotu augstākā labuma liellopu gaļas importam (OV L 170, 29.6.2002., 13. lpp.).